*IDNr. TSKA „Zilie kalni” 2016/4*

**Līgums**

|  |  |
| --- | --- |
| Pasūtītājs līguma Nr.\_\_\_\_\_\_\_\_\_ | Uzņēmēja līguma Nr.\_\_\_\_\_\_ |
| Ikšķilē | 2016.gada 19.augustā |

**Ogres un Ikšķiles novadu pašvaldību aģentūra „Tūrisma, sporta un atpūtas kompleksa „Zilie kalni” attīstības aģentūra”**, tās direktores Ievas Kraukles personā, kura darbojas uz aģentūras nolikuma pamata, no vienas puses, turpmāk tekstā – *„Pasūtītājs*”,

un

**akciju sabiedrība “Siguldas Būvmeistars”**, tās būvniecības direktora Jura Pošeikas personā, kas rīkojas saskaņā ar 2015.gada 18.decembra pilnvaru Nr.1-12/P-15/124, no otras puses, turpmāk tekstā saukts – „*Uzņēmējs*”, (Pasūtītājs un Uzņēmējs kopā tekstā – „*Puses*”),

saskaņā ar Publisko iepirkumu likuma 82. pantu, Pasūtītāja rīkotā iepirkuma ***“Koka kāpņu un aizsargbarjeru izbūve “Dubkalna ezera meži”, Ikšķiles novadā”*** (identifikācijas Nr. TSKA „Zilie kalni” 2016/4) rezultātu, izsakot savu brīvi radušos gribu, bez maldiem un viltus, Puses noslēdz šādu līgumu, turpmāk tekstā – „*Līgums*”:

**1.Līguma priekšmets**

1.1.Pasūtītājs uzdod, bet Uzņēmējs pret atlīdzību ar saviem spēkiem un saviem darba rīkiem, ierīcēm un materiāliem, atbilstoši šī Līguma nosacījumiem un normatīvo aktu prasībām uzņemas veikt ***koka kāpņu un aizsargbarjeru izbūvi,*** turpmāk tekstā – „*Būvdarbi*”, ***“Dubkalna ezera meži”, Ikšķiles novadā***, turpmāk tekstā – *„objekts”*.

1.2. Līgumā noteiktos Būvdarbus veido šādu Būvdarbu pozīciju secīga izpilde:

* + 1. aizsargbarjeras – 110 m;
    2. kāpnes Nr.8 – 76 m;
    3. kāpnes Nr.9 – 60 m;
    4. kāpnes Nr.4 (1) – 60 m;
    5. kāpnes Nr.4 (2) – 60 m.

1.3.Uzņēmējs Būvdarbus izpilda saskaņā ar būvprojektu, turpmāk tekstā – *“būvprojekts”,* finanšu piedāvājumu (pielikums Nr.1), būvdarbu izpildes kalendāro grafiku (pielikums Nr.2), naudas plūsmas plānu (pielikums Nr.3). Būvdarbi sevī ietver visus Līgumā un būvprojektā noteiktos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, izpilddokumentācijas un citas dokumentācijas sagatavošanu un citas darbības, kuras izriet no Līguma vai būvprojekta.

1.4.Uzņēmējs, parakstot šo Līgumu, apliecina, ka viņš ir pienācīgi iepazinies ar būvprojektu un iepirkuma nolikuma prasībām, tajā skaitā ar tajos ietvertajiem risinājumiem, darbu apjomiem, pielietojamiem materiāliem un prasībām un atsakās saistībā ar to izvirzīt jebkāda satura iebildumus vai pretenzijas. Uzņēmējs apliecina, ka būvprojekts ir realizējams un ka finanšu piedāvājumā ir iekļauti visi Uzņēmēja ar Būvdarbu veikšanu (atbilstoši būvprojektam) saistītie izdevumi.

1.5.Uzņēmējs, parakstot šo Līgumu, apliecina, ka ir informēts par to, ka Būvdarbu veikšanas laikā atgūtie materiāli – smilts, melnzeme, grants u.c. minerālmateriāli ir Pasūtītāja īpašums.

**Līguma cena un norēķinu kārtība**

* 1. Par Būvdarbu izpildi Pasūtītājs uzņemas samaksāt Uzņēmējam līguma cenu **37 182,00 EUR (trīsdesmit septiņi tūkstoši viens simts astoņdesmit divieuro 00 centi)** bez PVN, turpmāk tekstā – „*Līguma summa”*.
  2. Līguma summa sevī ietver Būvdarbu procesā izmantojamos būvniecības izstrādājumus, darbu, piegādes un transporta, apdrošināšanas, elektroenerģijas, ūdensapgādes, būvgružu aizvākšanas, šķirošanas un būvlaukuma uzturēšanas izmaksas, iespējamos nodokļus (izņemot pievienotās vērtības nodokli) un nodevu maksājumus valsts un pašvaldības budžetos un citus maksājumus, kas būs jāizdara Uzņēmējam, lai pienācīgi un pilnībā izpildītu Būvdarbus. Pasūtītājs PVN 7808,22 EUR (septiņi tūkstoši astoņi simti astoņi euro 22 centi) saskaņā ar Pievienotās vērtības nodokļa likuma 142.panta otro daļu maksās valsts budžetā.
  3. Līguma summu Pasūtītājs samaksā Uzņēmējam šādā kārtībā:
     1. Pasūtītājs Līguma summas norēķinu apņemas veikt pa daļām, apmaksājot Uzņēmēja faktiski izpildītos un Pasūtītāja bez iebildumiem pieņemtos Būvdarbus katrā Līguma termiņa 30 (trīsdesmit) dienu periodā. Samaksa tiek veikta par katru Līguma 1.2.1. – 1.2.5. apakšpunktā minēto Būvdarbu pozīciju, ja attiecīgās pozīcijas Būvdarbi ir pilnībā pabeigti minētājā periodā.
     2. Līguma summas norēķinu Pasūtītājs veic 30 (trīsdesmit) dienu laikā pēc zemāk norādīto nosacījumu izpildes:
        1. ja Pasūtītājs ir pieņēmis Uzņēmēja izpildītos Būvdarbus bez iebildumiem, ko apliecina Uzņēmēja un Pasūtītāja bez iebildumu atzīmēm parakstīts Būvdarbu nodošanas – pieņemšanas akts;
        2. par pēdējo Līguma darbības periodu Uzņēmēja izpildīto Būvdarbu apmaksa tiek veikta pēc atzīmes par būvdarbu pabeigšanu saņemšanas no Ikšķiles novada pašvaldības būvvaldes, kā arī, ja Pasūtītājs ir saņēmis Uzņēmēja garantijas termiņa nodrošinājumu 5 % (pieci procenti) apmērā no Līguma summas;
        3. ja Pasūtītājs ir saņēmis Uzņēmēja pareizi noformētu rēķinu un tas atbilst pušu parakstītajam Būvdarbu nodošanas – pieņemšanas aktam.

2.~~4~~. Samaksu par Būvdarbu izpildi Pasūtītājs pārskaita Uzņēmēja kredītiestādes kontā. Par samaksas brīdi uzskatāms kredītiestādes atzīmes datums Pasūtītāja maksājuma uzdevumā.

2.5. Nekvalitatīvi vai neatbilstoši veiktie Būvdarbi netiek akceptēti un apmaksāti līdz defektu novēršanai.

1. **Termiņi**
   1. Līgums stājas spēkā ar tā abpusējas parakstīšanas brīdi un darbojas līdz no tā izrietošo Pušu saistību pilnīgai izpildei.
   2. Būvdarbu izpildes termiņš – **4 (četri) mēnešu laikā no Līguma spēkā stāšanās brīža**.
   3. Būvdarbi tiek uzskatīti par pabeigtiem brīdī, kad tiek saņemta atzīme par būvdarbu pabeigšanu no Ikšķiles novada pašvaldības būvvaldes.
   4. Uzņēmējam nav tiesības uz Būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Uzņēmējs būtu varējis sagaidīt vai novērst.

**4.Apdrošināšana**

Uzņēmējs uz sava rēķina apņemas noslēgt apdrošināšanas līgumu par civiltiesiskās atbildības apdrošināšanu saskaņā ar Būvniecības likuma nosacījumiem, kuru 5 (piecu) darba dienu laikā no Līguma noslēgšanas brīža iesniedz Pasūtītājam. Apdrošināšanas līgumam jābūt spēkā visā Būvdarbu veikšanas laikā.

1. **Uzņēmēja pienākumi**
   1. Uzņēmējam Būvdarbi objektā jāuzsāk 5 (piecu) darba dienu laikā pēc līguma spēkā stāšanās.
   2. Uzņēmējam patstāvīgi jāorganizē savu nolīgto apakšuzņēmēju darbs un jādod nepieciešamie norādījumi un uzdevumi atbilstoši būvprojektam, kā arī jāveic izpildīto darbu kontrole un pieņemšana. Norēķinus ar apakšuzņēmējiem Uzņēmējs kārto patstāvīgi.
   3. Uzņēmējs uzņemas patstāvīgi organizēt un saskaņot Būvdarbus ar atbildīgajām institūcijām, kā arī juridiskajām un fiziskajām personām.
   4. Uzņēmējs uzņemas Būvdarbu veikšanā izmantot tikai sertificētus būvizstrādājumus. Materiālu aizvietošanu ar analogiem materiāliem pirms to izmantošanas ir jāsaskaņo ar Pasūtītāju.
   5. Uzņēmējam jānodrošina, lai Būvdarbu vadīšanu veiktu iepirkumam iesniegtajā piedāvājumā norādītais atbildīgais Būvdarbu vadītājs.
   6. Veikt Būvdarbus un nodot tos Pasūtītājam Līgumā norādītajā termiņā.
   7. Uzņēmējs apņemas Būvdarbus veikt kvalitatīvi un atbilstoši būvnormatīvu u.c. spēkā esošo normatīvo aktu prasībām.
   8. Pirms Būvdarbu uzsākšanas pārbaudīt situāciju objektā, lai nepieļautu kļūdas Būvdarbu procesā.
   9. Uz sava rēķina veikt visas normatīvajos aktos noteiktās, pirms Būvdarbu uzsākšanas un Būvdarbu izpildes laikā veicamās materiālu un Būvdarbu kvalitātes pārbaudes, un iesniegt Pasūtītājam atskaites (protokolus, aktus) par visām veiktajām pārbaudēm. Būvdarbu vietām, kur tas nepieciešams, sastādīt segto darbu aktus.
   10. Trīs dienu laikā no šī Līguma parakstīšanas brīža, kā arī Līguma darbības laikā nekavējoties informēt Pasūtītāju par visiem tiesu procesiem, kas uzsākti pret Uzņēmēju.
   11. Ne vēlāk kā 2 (divu) darba dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei. Ja Uzņēmējs minētajā termiņā nav par šādiem apstākļiem ziņojis Pasūtītājam, Uzņēmējs zaudē tiesības atsaukties uz tiem nākotnē vai pamatot ar tiem jebkādus prasījumus, tai skaitā termiņu pagarinājumu.
   12. Pilnā mērā atlīdzināt Būvdarbu izpildes laikā Pasūtītājam, trešajām personām vai apkārtējai videi nodarītos tiešos zaudējumus.
   13. Veicot Būvdarbus, izpildīt visas normatīvajos aktos paredzētās valsts un pašvaldību iestāžu prasības.
   14. Uzņēmējs garantē visu ar Būvdarbu objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikā spēkā esošie normatīvie akti. Uzņēmējs atbild par savu darbinieku rīcību – darba aizsardzības un darba drošības jautājumos, veicot būvdarbus Līguma darbības laikā.
   15. Uzņēmējam ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā.
   16. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.
   17. Pasūtītāja veiktā Līguma izpildes kontrole vai Uzņēmēja izpildīto Būvdarbu pārbaude nevar būt par pamatu Līgumā vai ar likumu noteiktās Uzņēmēja atbildības par neatbilstoši veiktajiem darbiem samazināšanai.
   18. Ja Līgums tiek lauzts, Uzņēmējs nekavējoties pārtrauc Būvdarbus, par ko tiek sastādīts objekta nodošanas – pieņemšanas akts, atstāj darba vietu drošībā un kārtībā. Pasūtītājs samaksā Uzņēmējam par visiem līdz Līguma laušanas brīdim kvalitatīvi paveiktajiem Būvdarbiem.
2. **Pasūtītāja pienākumi**
   1. Uzņēmēja iesniegtos, Pasūtītāja atbildīgās amatpersonas parakstītos aktus par izpildītajiem Būvdarbiem pārbaudīt 30 (trīsdesmit) darba dienu laikā pēc to saņemšanas un, ja tie ir pareizi, apstiprināt paveikto Būvdarbu apjomu un izmaksas.
   2. Pasūtītājs uzņemas savlaicīgi un Līgumā noteiktā kārtībā izskatīt visus no Uzņēmēja saņemtos paziņojumus, pieprasījumus, iesniegumus, vēstules un priekšlikumus.
   3. Par Būvdarbu izpildi samaksāt Uzņēmējam saskaņā ar šī Līguma noteikumiem.
3. **Būvdarbu nodošana – pieņemšana**
   1. Pēc pilnīgas Būvdarbu pabeigšanas, veiktos Būvdarbus Uzņēmējs nodod Pasūtītājam saskaņā ar šī Līguma un Būvniecības likuma nosacījumiem.
   2. Pieņemt Būvdarbus un parakstīt nodošanas – pieņemšanas aktu Pasūtītājs pilnvaro projektu vadītāju Armandu Pivoru, tālrunis 25418443; e-pasta adrese: *armands.pivors@ikskile.lv*.
4. **Būvdarbu garantija**
   1. Izpildīto Būvdarbu garantijas termiņš ir 60 (sešdesmit) mēneši pēc atzīmes par būvdarbu pabeigšanu saņemšanas no Ikšķiles novada pašvaldības būvvaldes.
   2. Garantijas laikā Uzņēmēja pienākums ir novērst radušos defektus un nepilnības par saviem līdzekļiem, ja tie ir radušies Uzņēmēja nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā.
   3. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, Uzņēmējam ir pienākums saviem spēkiem un par saviem līdzekļiem veikt visus nepieciešamos Būvdarbus.
   4. Ja garantijas laikā tiek novērsti defekti darbiem vai iekārtām, garantijas laiks šiem darbiem un iekārtām sākas no jauna ar dienu, kad Uzņēmējs defektus ir novērsis.
   5. Par nepieciešamību novērst defektus, Pasūtītājs paziņo Uzņēmējam, nosūtot pretenziju ar ierakstītu vēstuli.
   6. Pēc pretenzijas saņemšanas, Uzņēmēja pienākums ir 5 (piecu) darbu dienu laikā noslēgt vienošanos ar Pasūtītāju par to, kā tiks veikta defektu vai nepilnību novēršana.
   7. Gadījumā, ja starp Pusēm rodas strīds par Uzņēmēja veikto Būvdarbu atbilstību šajā Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām Pusēm. Šādā gadījumā ekspertīzes izdevumus sedz Uzņēmējs.
   8. Ja Uzņēmējs šā Līguma 8.6.punktā norādītajā laikā nevienojas par defektu novēršanu ar Pasūtītāju vai neveic defektu novēršanu šā Līguma 8.6.punktā norādītās vienošanās termiņā, Pasūtītājs ir tiesīgs piesaistīt citu Uzņēmēju veikt defektu novēršanu. Pasūtītājs šādā gadījumā var izmantoto Uzņēmēja iesniegto garantijas laika garantiju (garantijas laika garantija ir kredītiestādes galvojums 5 % apmērā no Līguma summas, kura saturs atbilst būvdarbu garantijas termiņa nodrošinājuma prasībām (pielikums Nr.4) un kas jāiesniedz pasūtītājam 10 (desmit) darba dienu laikā pēc atzīmes par būvdarbu pabeigšanu saņemšanas no Ikšķiles novada pašvaldības būvvaldes).
5. **Pušu atbildība**
   1. Puses atbild viena otrai saskaņā ar šo Līgumu un Latvijas Republikas Civillikumu.
   2. Uzņēmējs apliecina, ka ir veicis visas nepieciešamās darbības un aprēķinus, kas nodrošina Būvdarbu veikšanu par šajā Līgumā minēto cenu, un Uzņēmējs apliecina, ka būvdarbu finanšu piedāvājumā ir iekļauti visi šī Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami pilnīgai paredzēto Būvdarbu veikšanai (aprēķinos ir ietvertas arī iespējamo neparedzēto darbu izmaksas), lai nodrošinātu Būvdarbu izpildi atbilstoši Līguma noteikumiem. Visi Būvdarbi, par kuriem Uzņēmējs bija informēts, bet netika ietverti Uzņēmēja līgumcenas piedāvājumā, tiek veikti uz Uzņēmēja rēķina.
   3. Uzņēmējs ir pilnā mērā materiāli atbildīgs par savu darbaspēku, tā tehnisko nodrošinājumu, darbinieku kvalifikāciju un darba procesā pielietoto materiālu un iekārtu kvalitāti. Uzņēmējs ir atbildīgs par to, lai visi materiāli tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
   4. Uzņēmējs uzņemas pilnu atbildību par šajā Līgumā paredzēto Būvdarbu veikšanā nodarbināto darbinieku apdrošināšanu pret nelaimes gadījumiem.
   5. Ja Uzņēmējs šajā Līgumā noteiktajā laikā neuzsāk vai nenodod objektu, tad Uzņēmējs maksā Pasūtītājam līgumsodu 0,2 % apmērā no kopējās Līguma summas par katru nokavēto dienu, bet ne vairāk kā 10 % no Līguma summas, kā arī atlīdzina Pasūtītājam zaudējumus, kas tam radušies Līguma savlaicīgas neizpildes rezultātā. Zaudējumu apmēru nosaka, pusēm vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsoda samaksas, ja izpilde kavēta Pasūtītāja vainas dēļ.
   6. Ja Uzņēmējs nenovērš defektus šā Līguma 8.6.punktā minētās vienošanās norādītajos termiņos, tad Uzņēmējs maksā Pasūtītājam līgumsodu 0,5 % apmērā no nenovērsto defektu vērtības par katru kavējuma dienu, bet ne vairāk kā 10 % no nenovērsto defektu kopējās vērtības, kā arī atlīdzina Pasūtītājam zaudējumus, kas tam radušies defektu savlaicīgas nenovēršanas rezultātā. Zaudējumu apmēru nosaka, Pusēm vienojoties, bet, ja vienošanās netiek panākta – strīdu izšķir tiesa. Uzņēmējs tiek atbrīvots no līgumsodu nomaksas, ja izpilde kavēta Pasūtītāja vainas dēļ.
   7. Gadījumā, ja vienošanās, kas paredz defektu novēršanu garantijas periodā netiek noslēgta šajā Līgumā noteiktajā termiņā, tad Pasūtītājam ir tiesības novērst radušos defektus, piesaistot citus uzņēmējus.
   8. Šajā gadījumā Uzņēmēja pienākums ir samaksāt Pasūtītājam defektu novēršanai izlietoto summu 10 (desmit) dienu laikā no rēķina izrakstīšanas brīža.
   9. Līguma 9.8.punktā noteiktā maksājuma kavējuma gadījumā Uzņēmēja pienākums ir maksāt Pasūtītājam līgumsodu par maksājuma kavējumu 0,5 % apmērā no kavētā maksājuma summas katru kavējuma dienu, bet ne vairāk kā 10 % apmērā no defektu novēršanai izlietotās summas.
   10. Ja Pasūtītājs bez pamatojuma neveic maksājumus šajā Līgumā noteiktajos termiņos, tad Pasūtītājs maksā Uzņēmējam līgumsodu 0,2 % apmērā no nokavēto maksājumu summas par katru kavējuma dienu, bet ne vairāk kā 10 % no nokavēto maksājumu summas.
   11. Uzņēmējs maksā šajā Līgumā noteikto līgumsodu un atlīdzina zaudējumus Pasūtītājam, vai Pasūtītājs tos atskaita no tuvākā paredzētā maksājuma Uzņēmējam. Līgumsoda samaksa Puses neatbrīvo no pienākuma izpildīt šī Līguma saistības.
6. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes.
   2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
   3. Ja nepārvaramas varas apstākļu un to seku dēļ nav iespējams izpildīt šajā Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus šajā Līgumā vai sagatavo jaunu līgumu, vai arī lauž šo Līgumu.
7. **Līguma izbeigšana**
   1. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.
   2. Pasūtītājs ir tiesīgs lauzt Līgumu, rakstveidā brīdinot par to Uzņēmēju 5 (piecas) darba dienas iepriekš, ja:
      1. Būvdarbi būves vietā netiek uzsākti 5 (piecu) darba dienu laikā pēc Līguma spēkā stāšanās;
      2. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka nekā noteikts būvniecības normatīvos;
      3. Uzņēmējs ilgāk par 15 (piecpadsmit) dienām nepamatoti pārtrauc Būvdarbus būves vietā;
      4. Uzņēmējs bankrotē, vai tā darbība tiek izbeigta vai pārtraukta.
   3. Ja Līgums tiek lauzts, Uzņēmējs nekavējoties pārtrauc Būvdarbus, tad, piedaloties Pasūtītāja un Uzņēmēja nozīmētajām atbildīgajām amatpersonām, tiek sagatavots akts par izpildītajiem Būvdarbu apjomiem no būvniecības sākuma. Par izpildītiem Būvdarbiem tiek uzskatīti tikai tie, kuri veikti atbilstoši būvprojektam, kā arī par izpildītiem Būvdarbiem tiek uzskatīti tikai tie, kam ir Latvijas Republikas būvnormatīvos noteiktie tehniskie parametri, un par kuriem būvobjektā ir vispārīgajos būvnoteikumos uzskaitītā būvdarbu veikšanas dokumentācija.
   4. Pasūtītājs ir tiesīgs veikt uzmērījumus un pieaicināt neatkarīgus ekspertus izpildīto Būvdarbu apjoma noteikšanai. Pasūtītājs samaksā Uzņēmējam par visiem līdz Līguma laušanas brīdim kvalitatīvi paveiktajiem darbiem.
   5. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 30 (trīsdesmit) dienu laikā pēc 11.3.punktā minētā akta parakstīšanas.
   6. Gadījumā, ja Līguma izpilde netiek uzsākta vai tas tiek pārtraukts Uzņēmēja vainas dēļ, tad Pasūtītājam ir tiesības prasīt no Uzņēmēja līgumsodu par saistību neizpildi 10 % apmērā no kopējās Līguma summas.
8. **Noslēguma noteikumi**
   1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta, tad Puses vēršas tiesā, Latvijas Republikas likumos noteiktajā kārtībā.
   2. Veicot jebkuras izmaiņas Līgumā paredzētajos Būvdarbos, tiek slēgta rakstiska vienošanās, kas kļūst par Līguma neatņemamu sastāvdaļu.
   3. Ja jebkurā Līguma izpildes brīdī Uzņēmējs sastopas ar apstākļiem, kas neizbēgami aizkavē Būvdarbu izpildi, Uzņēmējam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Uzņēmēja paziņojuma saņemšanas, Pasūtītājam ir jānovērtē situācija – tas var pagarināt Uzņēmēja saistību izpildes termiņu vai veikt citas Līguma izmaiņas. Šādā gadījumā, bez Līgumā norādīto soda sankciju piemērošanas, izmaiņas ir jāakceptē abām Pusēm.
   4. Būtiski Līguma grozījumi ir pieļaujami šādos gadījumos:

12.4.1.būvprojektā tiek atklātas neprecizitātes vai ir radusies nepieciešamība iekļaut papildus pozīcijas, kas ir tehnoloģiski nepieciešamas projekta īstenošanai;

12.4.2.dabas katastrofu un citu ārēja rakstura apstākļu rezultātā ir nodarīti bojājumi objektam, kā rezultātā nepieciešams iekļaut papildus darbu apjomus zaudējumu novēršanai;

12.4.3.iepriekš plānoto, novecojušo materiālu un tehnoloģisko risinājumu aizstāšana ar jauniem, tādējādi, sasniedzot kvalitatīvāku darba rezultātu, kā rezultātā ir radies sadārdzinājums.

* 1. Jebkuri Līguma grozījumi vai papildinājumi, būs spēkā tikai tad, ja tie būs motivēti, sagatavoti rakstiskā veidā un abu Pušu parakstīti.
  2. Par tādu darbu izpildi, kuru izpildes gaitā Uzņēmējs ir patvaļīgi atkāpies no Līguma noteikumiem, Uzņēmējs atlīdzību nesaņem.
  3. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
  4. Līgums ir sagatavots un parakstīts 2 (divos) eksemplāros ar visiem Līgumā minētajiem pielikumiem, pa 1 (vienam) eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
  5. Ar šo Līgumu uzņemto saistību izpildes nodrošināšanai Puses nosaka kontaktpersonas:

12.9.1. no Pasūtītāja puses – I.Kraukle, tālrunis 29455400, e-pasta adrese: *ieva.kraukle@ziliekalni.lv*;

12.9.2. no Uzņēmēja puses – J.Pošeika, tālrunis 67973896, e-pasta adrese: *juris.poseika@buvmeistars.lv*.

12.3. Pielikumi:

1.pielikums – finanšu piedāvājums uz 1 (vienas) lapas;

2.pielikums – būvdarbu izpildes kalendārais grafiks uz 2 (divām) lapām;

3.pielikums – naudas plūsmas plāns uz 1 (vienas) lapas;

4.pielikums – garantijas termiņa nodrošinājuma forma uz 1 lapas.

**13.Pušu rekvizīti**

|  |  |
| --- | --- |
| *Pasūtītājs*  **OINPA „Tūrisma, sporta un atpūtas kompleksa „Zilie kalni” attīstības aģentūra”**  Reģ. Nr. 90001449943  Peldu iela 22, Ikšķile,  Ikšķiles novads, LV-5052  Kredītiestāde: a/s „Swedbank”,  Kods: HABALV22  Konts: LV90 HABA 0551 0171 3907 3  Direktors \_\_\_\_\_\_\_\_\_\_\_\_\_\_\_\_\_\_\_\_  /I.Kraukle/ | *Uzņēmējs*  **A/s “Siguldas Būvmeistars”**  Reģ. Nr.40003047821  Gāles iela 27, Sigulda,  Siguldas novads, LV-2150  Kredītiestāde: a/s „SEB banka”,  Kods: UNLALV2X  Konts: LV68 UNLA 0027 8004 6701 0  Būvniecības direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J.Pošeika/ |